3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 731 της 31 Οκτ./5 Νοεμ. 1974 (ΦΕΚ Α΄ 230) Περί διαρθρώσεως και αρμοδιοτήτων της Κεντρικής Υπηρεσίας Κτηνιατρικής και Κτηνιατρικών Ιδρυμάτων αυτής. ΄Εχοντες υπ’ όψει: 1.Τας διατάξεις του άρθρ. 11 παρ. 4 και 5 του Ν.Δ/175/1973 «περί Υπουργικού Συμβουλίου και Υπουργείων». 2.Την υπ’ αριθ. 4142/24.1.1973 κοινήν απόφασιν του Πρωθυπουργού και Υπουργού Εθνικής Οικονομίας «περί αναδιοργανώσεως του Υπουργείου Εθνικής Οικονομίας». 3.Την υπ’ αριθ. 649/24.10.1974 γνωμοδότησιν του Συμβουλίου της Επικρατείας, προτάσει των Υπουργών παρά τω Πρωθυπουργώ και επί της Γεωργίας, απεφασίσαμεν και διατάσσομεν: ΄Αρθρ.1.-1.Η Υπηρεσία Κτηνιατρικής, καθίσταται αυτοτελής Υπηρεσία του Υπουργείου Γεωργίας, υπαγομένη απ’ ευθείας εις τον Υπουργόν. 2.Εις την Υπηρεσίαν Κτηνιατρικής, μεταφέρεται το Τμήμα Κτηνιατρικής μετά των υπ’ αυτώ Κτηνιατρικών Ινστιτούτων, Εργαστηρίων και Σταθμών, εκ της Δ/νσεως Συντονισμού Γεωργικής Ερεύνης, υπό την ονομασίαν Τμήμα Κτηνιατρικών Ιδρυμάτων και Ερεύνης. 3.Η Υπηρεσία Κτηνιατρικής διαρθρούται ως κάτωθι: α)Ι Τμήμα Λοιμωδών Νοσημάτων. β)ΙΙ Τμήμα Παρασιτικών Νοσημάτων. γ)ΙΙΙ Τμήμα Κτηνιατρικής Περιθάλψεως και Φαρμάκων δ)IV Τμήμα Αστυκτηνιατρικής και Σφαγείων ε)V Τμήμα Κτηνιατρικών Ιδρυμάτων και Ερεύνης ς)Γραφείον Προϊσταμένου Υπηρεσίας Κτηνιατρικής ζ)Γραφείον Γραμματείας. Με το άρθρ. 6 Νόμ. 1197/25 Αυγ. – 3 Σεπτ. 1981 (ΦΕΚ Α΄ 240) κατωτ. αριθ. 4, συνιστάται στην ανωτέρω υπηρεσία Γνωμοδοτική Επιτροπή για την προστασία των ζώων. Αρμοδιότητες ΄Αρθρ.2.-1.Η Υπηρεσία Κτηνιατρικής είναι αρμοδία κατ’ αποκλειστικότητα, γενικώς, δια την προστασίαν των Κλάδων της ζωϊκής παραγωγής από υγιεινής απόψεως, την άσκησιν του αστυκτηνιατρικού ελέγχου και τον έλεγχον της εμπορίας των Κτηνιατρικών φαρμάκων και βιολογικών προϊόντων, ως και την Κτηνιατρικήν έρευναν, πραγματοποιουμένην δια των υπ’ αυτήν Κτηνιατρικών Ιδρυμάτων Ερεύνης. 2.Αι αρμοδιότητες της Υπηρεσίας ταύτης κατανέμονται κατά Τμήμα, ως εις τας επομένας παραγράφους καθορίζεται: 3.Ι Τμήμα Λοιμωδών Νοσημάτων: Εις την αρμοδιότητα του Τμήματος τούτου ανήκει: α)Η μέριμνα δια την πρόληψιν και καταστολήν των λοιμωδών νόσων των ζώων, η οργάνωσις και εποπτεία εκτελέσεως προγραμμάτων καταπολεμήσεως των νοσημάτων τούτων και η εξασφάλισις κατά τας κειμένας διατάξεις περί κρατικών προμηθειών και ενιαίου προγράμματος προμηθείας, των αναγκαιούντων μέσων και εφοδίων. β)Η μέριμνα δια την αποτροπήν εισβολής εις την Χώραν ή διαφυγής επιζωοτικών νοσημάτων, δια της ασκήσεως του Κτηνιατρικού Υγειονομικού ελέγχου επί των εισαγομένων, εξαγομένων και διακινουμένων ζώντων ζώων και ακατεργάστων ζωοκομικών προϊόντων. γ)Η συνεργασία μετά των εν τη αλλοδαπή αρμοδίων Ιδρυμάτων και Οργανισμών, επί τω σκοπώ της ανταλλαγής εργασιών, διαγνωστικών μέσων και επιστημόνων, δια τον συντονισμόν των μέτρων κτηνιατρικής προστασίας, ως και η εισήγησις δια την μετάκλησιν εμπειρογνωμόνων. 4.ΙΙ Τμήμα Παρασιτικών Νοσημάτων: Εις την αρμοδιότητα του Τμήματος τούτου ανήκει: α)Η παροχή οδηγιών δια την πρόληψιν και καταπολέμησιν των παρασιτικών νόσων των ζώων, ο καθορισμός των μέσων προς τον σκοπόν τούτον, η οργάνωσις και εποπτεία εκτελέσεως προγραμμάτων απαλλαγής των ζώων εκ των παρασιτικών νοσημάτων και η μέριμνα εξασφαλίσεως των αναγκαίων μέσων και εφοδίων. β)Η, εν συνεργασία μετά της αρμοδίας Υπηρεσίας, κατάρτισις και παρακολούθησις εκτελέσεως προγραμμάτων παροχής προστασίας της κτηνοτροφίας εκ παρασιτικών και άλλων μεταδοτικών νοσημάτων των ζώων. 5.ΙΙΙ Τμήμα Κτηνιατρικής Περιθάλψεως και Φαρμάκων: Εις την αρμοδιότητα του Τμήματος τούτου ανήκει: α)Η μέριμνα δια την ίδρυσιν, οργάνωσιν και λειτουργίαν των Αγροτικών Κτηνιατρείων, η Κτηνασφάλεια, η παρακολούθησις της παρ’ ιδιωτών παρερχομένης Κτηνιατρικής περιθάλψεως και ο έλεγχος των ιδιωτικών κλινικών και Κτηνιατρικών Μικροβιολογικών Εργαστηρίων. β)Η παροχή οδηγιών δια την πρόληψιν και καταπολέμησιν των παθήσεων αναπαραγωγής και διατροφής των ζώων. γ)Η, βάσει γνωμοδοτήσεως του Κρατικού Εργαστηρίου Ελέγχου Φαρμάκων (ΚΕΕΦ), χορήγησις αδειών ελευθέρας κυκλοφορίας των κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών, η κοστολόγησις αυτών και η μέριμνα δια την κατά τας κειμένας διατάξεις περί Κρατικών προμηθειών και ενιαίου προγράμματος, προμήθειαν Κτηνιατρικού υλικού. 6.IV Τμήμα Αστυκτηνιατρικής και Σφαγείων: Εις την αρμοδιότητα του Τμήματος τούτου ανήκει: α)Η  μέριμνα   δια  την οργάνωσιν    και   τον   υ(Αντί για τη σελ. 598,01) Σελ. 598,01(α) Τεύχος Ε61-Σελ. 67 Επιθεωρήσεις Κτηνιατρικής 17.Θ.γ.3 γειονομικόν έλεγχον της λειτουργίας των Σφαγείων, Πτηνοσφαγείων και εγκαταστάσεων αξιοποιήσεως ή καταστροφής των κατασχομένων προϊόντων ζωϊκής προελεύσεως και υποπροϊόντων σφαγής. β)Η μέριμνα δια την οργάνωσιν Κτηνιατρικού και ποιοτικού ελέγχου επί των εισαγομένων, εξαγομένων ή διακινουμένων κρεάτων, ορνιθοειδών και θηραμάτων. γ)Η μέριμνα δια την οργάνωσιν του υγειονομικού ελέγχου επί των εγκαταστάσεων και καταστημάτων εμπορίας των ανωτέρω προϊόντων, ως και επί των όρων λειτουργίας των εν λόγω εγκαταστάσεων και καταστημάτων. δ)Η μέριμνα δια την εφαρμογήν των διατάξεων του Κτηνιατρικού Υγειονομικού ελέγχου επί των πάσης φύσεως προϊόντων ζωϊκής προελεύσεως. ε)Η παροχή οδηγιών δια την άσκησιν του ελέγχου της λειτουργίας από Κτηνιατρικής απόψεως, των βιομηχανιών και βιοτεχνών παρασκευής εγκυτιωμένων κρεάτων, ιχθύων, κρεατοπαρασκευασμάτων, ιχθυοπαρασκευασμάτων, αλιευμάτων, ειδών αλλαντοποΐας. ζ)Η μέριμνα δια την λήψιν των ενδεδειγμένων μέτρων προς άσκησιν του ελέγχου επί των ανωτέρω προϊόντων και δια την οργάνωσιν του κτηνιατρικού και ποιοτικού ελέγχου κατά την εισαγωγήν, εξαγωγήν και διακίνησιν αυτών. η)Η παροχή οδηγιών δια την λειτουργίαν, από Κτηνιατρικής απόψεως, των ιχθυοσκαλών, ιχθυαγορών, ιχθυοπωλείων, βιομηχανιών και βιοτεχνιών γάλακτος, γαλακτοκομικών προϊόντων και λοιπών εγκαταστάσεων συλλογής, ελέγχου και συντηρήσεως των εν γένει ζωϊκών εδωδίμων. θ)Η μέριμνα δια την άσκησιν του Κτηνιατρικού ελέγχου των ανωτέρω προϊόντων και δια την οργάνωσιν του Κτηνιατρικού και ποιοτικού ελέγχου κατά την εισαγωγήν, εξαγωγήν και διακίνησιν αυτών. 7.V Τμήμα Κτηνιατρικών Ιδρυμάτων και Ερεύνης: Εις την αρμοδιότητα του Τμήματος τούτου ανήκει: Σελ. 598,02(α) Τεύχος Ε61- Σελ. 68 α)Η οργάνωσις, εποπτεία και η λειτουργική εξυπηρέτησις των επιστημονικών Ινστιτούτων, Εργαστηρίων και Σταθμών Κτηνιατρικής Διαγνώσεως Ερεύνης και Παρασκευής Βιολογικών προϊόντων. β)Η μελέτη και σχεδίασις των πάσης φύσεως δραστηριοτήτων εις τον τομέα της Κτηνιατρικής Ερεύνης, ως και η μέριμνα προς εξασφάλισιν των απαραιτήτων μέσων δια την εκτέλεσιν των ερευνητικών προγραμμάτων. γ)Ο συντονισμός των καταρτιζομένων προγραμμάτων ερεύνης, η εποπτεία εκτελέσεως αυτών και η αξιοποίησις των πορισμάτων της ερεύνης. 8.Γραφείον Προϊσταμένου Υπηρεσίας Κτηνιατρικής: Εις την αρμοδιότητα του Γραφείου του Προϊσταμένου της Υπηρεσίας Κτηνιατρικής ανήκει: α)Η διεξαγωγή της υπηρεσιακής αλληλογραφίας, ο χειρισμός και διεκπεραίωσις των προσωπικών υπηρεσιακών ζητημάτων και η γραμματειακή εξυπηρέτησις του Προϊσταμένου. β)Η έγκαιρος προσκόμισις της προοριζομένης δι’ υπογραφήν ή προσυπογραφήν αλληλογραφίας. γ)Η μέριμνα δια την ρύθμισιν των προσωπικών επισκέψεων και παρουσίασιν των υπηρεσιακών παραγόντων ή ιδιωτών, δια συνεργασίαν μετά του Προϊσταμένου. δ)Η παρακολούθησις της εξελίξεως των θεμάτων αρμοδιότητος του Προϊσταμένου και η επισήμανσις εις τούτον των σημαντικωτέρων. 9.Γραφείον Γραμματείας: α)Η διακίνησις της αδιαβαθμήτου αλληλογραφίας της Υπηρεσίας και της διαβαθμισμένης μέχρι και του βαθμού ασφαλείας «ΑΚΡΩΣ ΑΠΟΡΡΗΤΟΝ» βάσει των Κανονισμών Αλληλογραφίας και Ασφαλείας Εθνικού Διαβαθμισμένου Υλικού. β)Η τήρησις του τρέχοντος Αρχείου και η γραμματειακή εξυπηρέτησις της Υπηρεσίας. ΄Αρθρ.3.-Πάσα γενική ή ειδική διάταξις αντικειμένη προς τας διατάξεις του παρόντος καταργείται. ΄Αρθρ.4.-Η ισχύς του παρόντος άρχεται 10 ημέρας από της δημοσιεύσεώς του εις την Εφημερίδα της Κυβερνήσεως. 17.Θ.γ.3 Επιθεωρήσεις Κτηνιατρικής 